**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 482**

от заседание на Общинския съвет,

проведено на 27.05.2021 г., Прот. № 29

**ОТНОСНО:**Актуализиране на „Годишна програма за управление и разпореждане с имоти, общинска собственост в Община Свищов през 2021 година”

На основание чл. 21, ал. 1, т. 12 от Закона за местното самоуправление и местната администрация (ЗМСМА), чл. 8, ал. 9 от Закона за общинската собственост (ЗОС), чл. 4а, ал. 2 и ал. 3 от Наредбата за реда за придобиване, управление и разпореждане със собствеността на Община Свищов (НРПУРСОС), във връзка с докладна записка с рег. индекс № 08-00-818/13.05.2021 г. от дирекция „Управление на собствеността и стопански дейности“ и предложение с Вх. № 912/14.05.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

І. Дава съгласие да се актуализира „Годишна програма за управление и разпореждане с имоти, общинска собственост в Община Свищов през 2021 година” (приета с Решение № 394/25.02.2021 г., Протокол № 25 на Общински съвет – Свищов), чрез допълване на точка А, в Раздел ІІІ „Описание на имотите, които Общината има намерение да предложи за продажба, предоставяне под наем или учредяване на ограничени вещни права”, както следва:

**Раздел ІІІ.** **ОПИСАНИЕ НА ИМОТИТЕ, КОИТО ОБЩИНАТА ИМА НАМЕРЕНИЕ ДА ПРЕДЛОЖИ ЗА ПРОДАЖБА, ПРЕДОСТАВЯНЕ ПОД НАЕМ ИЛИ УЧРЕДЯВАНЕ НА ОГРАНИЧЕНИ ВЕЩНИ ПРАВА:**

**А. Имоти, които Община Свищов има намерение да предложи за продажба, с нови обекти:**

|  |  |  |  |  |  |  |
| --- | --- | --- | --- | --- | --- | --- |
| № по ред | Списък на имотите | АОС | Площ(кв.м.) | Единичнацена в лв. | ДДС | Крайна(*прогнозна*)цена в лв. |
| 50. | Поземлен имот с идентификатор 65766.39.50, с начин на трайно ползване: Друг вид трайно насаждение, трайно предназначение на територията: земеделска, категория на земята при неполивни условия: 4, предишен идентификатор: 65766.39.2, номер по предходен план: 039050, с адрес: гр. Свищов, местност Дядо Петкова чешма, по кадастрална карта и кадастрални регистри, одобрени със Заповед № РД-18-10/12.02.2009 г. на Изпълнителен директор на АГКК, Последно изменение на кадастралната карта и кадастрални регистри, засягащо поземления имот е от 26.04.2021 г. | 9015 | 783 | 4 226.00 | - | 4 226.00 |
| 51. | Поземлен имот с идентификатор 65766.312.32, с начин на трайно ползване: Друг вид трайно насаждение, трайно предназначение на територията: земеделска, категория на земята при неполивни условия: 6, предишен идентификатор: няма, номер по предходен план: 312032, с адрес: гр. Свищов, местност Стъклен, по кадастрална карта и кадастрални регистри, одобрени със Заповед № РД-18-10/12.02.2009 г. на Изпълнителен директор на АГКК, Последно изменение на кадастралната карта и кадастрални регистри, засягащо поземления имот е от 14.10.2020 г. | 9021 | 1060 | 2 112.00 | - | 2 112.00 |

ІІ. Промените, съгласно Решението по т. I, да се публикуват в местния печат и на интернет страницата на Община Свищов, както и да се поставят на видно и общодостъпно място в сградата на Община Свищов.

Мотиви: С Докладна записка с рег. индекс № 08-00-818/13.05.2021 г. от дирекция „Управление на собствеността и стопански дейности“ е постъпила информация, че със заявления (рег. индекс № 94-З-718/12.04.2021 г., рег. индекс № 94-з-1018/07.05.2021 г.) e проявен инвестиционен интерес относно закупуване на имоти (частна общинска собственост), които не са включени в **„Годишна програма за управление и разпореждане с имоти, общинска собственост в Община Свищов през 2021 година”.**

С оглед на факта, че продажбата на имоти, общинска собственост ще осигури допълнителни приходи в общинския бюджет, за реализация на горепосочените инвестиционни намерения, е необходимо да се актуализира „Годишна програма за управление и разпореждане с имоти, общинска собственост в Община Свищов през 2021 година”, **чрез допълване на** **РАЗДЕЛ ІІІ.** **ОПИСАНИЕ НА ИМОТИТЕ, КОИТО ОБЩИНАТА ИМА НАМЕРЕНИЕ ДА ПРЕДЛОЖИ ЗА ПРОДАЖБА, ПРЕДОСТАВЯНЕ ПОД НАЕМ ИЛИ УЧРЕДЯВАНЕ НА ОГРАНИЧЕНИ ВЕЩНИ ПРАВА, точка А. Имоти, които Община Свищов има намерение да предложи за продажба**, **с нови обекти:** **под № 51** (ПИ с идентификатор 65766.39.50), **под № 52** (ПИ с идентификатор 65766.312.32).

В заседанието участват 28 общински съветници.

Гласували “За” – 26, “Против” – няма и “Въздържали се” – 2.

ПРЕДСЕДАТЕЛ НА ОбС: …/п/ …

/д-р Кристиян Кирилов/

Вярно при ОбС: …………………

 /Л. Миронова/